આ ધૂળિયા રસ્તા પર તેમને કીચડમાં ફસાયેલી કાર જોવા મળી. ઘનશ્યામભાઈ તેનું નિરીક્ષણ કરવા થોડા નજીક ગયા. બે-ચાર મિત્રો સાથે જોડાયા. તેઓ કીચડમાં ફસાયેલી કારને કીચડમાંથી બહાર કાઢવા પહોંચી ગયા. તેમણે જોયું તો કારમાં બેઠેલા બે-ચાર માણસો ઇશારા કરી તેમને કાર કીચડમાંથી બહાર કાઢવા સંકેત કરતા હતા. કારમાંથી કોઈ નીચે ઊતરવા તૈયાર નહોતું. નીચે ઊતરે તો ગંદા થવું પડે, તેથી તેઓ બધું બારોબાર પતાવવા ઇચ્છતા હતા. તેથી બગડવાની બીકે બધા કારમાં બેઠા રહ્યાં હતાં. ઘનશ્યામભાઈ અને મિત્રોને થયું: કારમાં બેઠેલા કીચડમાં ઊતરી બગડવા ન માગતા હોય, તો આપણે શું કામ બગડવું જોઈએ?